Darbības programmas „Izaugsme un nodarbinātība” 9.2.2. specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem” 9.2.2.1.pasākuma “Deinstitucionalizācija” īstenošanas noteikumu projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Darbības programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem” (turpmāk – SAM) 9.2.2.1.pasākuma “Deinstitucionalizācija” (turpmāk – pasākums) īstenošanas noteikumu projekts izstrādāts atbilstoši Darbības programmas „Izaugsme un nodarbinātība” mērķiem un Ministru Prezidenta 2014.gada 21.jūlija rezolūcijai Nr.12/2014-JUR-151, saskaņā ar kuru līdz 2017.gada 1.decembrim atbilstoši kompetencei jāsagatavo un noteiktā kārtībā jāiesniedz Ministru kabinetā (turpmāk – MK) 2014.gada 3.jūlija Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 13. un 14.punktā minēto tiesību aktu projektus un pamatojoties uz MK 2014.gada 15.aprīļa sēdes protokollēmuma (prot. Nr.23 25.§) 4.1.apakšpunktā noteikto uzdevumu (uzdevuma izpilde pagarināta 2014.gada 29.oktobrī).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  |  2007.–2013.gada plānošanas periodā atbalsts sabiedrībā balstītu pakalpojumu attīstībai tika sniegts darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” (turpmāk – apakšaktivitāte) ietvaros. Apakšaktivitātes 1.kārta tika īstenota ierobežotas projektu iesniegumu atlases veidā, un tajā tika izstrādātas 5 plānošanas reģionu sociālo pakalpojumu vidējā termiņa attīstības programmas, kurās, balstoties uz esošās situācijas un attīstības alternatīvu analīzi, tika noteikti institūcijām alternatīvo (sabiedrībā balstīto) sociālās aprūpes un sociālās rehabilitācijas pakalpojumu attīstības plāni plānošanas reģiona pašvaldībās. Apakšaktivitātes 2.kārtā atklātas projektu iesniegumu atlases veidā tika atbalstīta plānošanas reģionu izstrādāto programmu īstenošana – attīstot pakalpojumus, lai pilnveidotu personu ar funkcionāliem traucējumiem, bezpajumtnieku un citu sociālās atstumtības riskam pakļauto iedzīvotāju grupu sociālās un funkcionālās prasmes, palielinātu mērķa grupas nodarbinātību un integrāciju sabiedrībā. Lai gan jāatzīmē, ka tikai 9 projektos kā viena no mērķa grupām bija personas ar garīga rakstura traucējumiem, bet 5 no tiem tā bija vienīgā mērķa grupa, savukārt 19 projektos kā viena no mērķa grupām tika minēti bērni ar funkcionāliem traucējumiem un/vai to ģimenes locekļi. Lai arī apmēram pusei projektu kā mērķgrupa vai viena no mērķa grupām bija personas ar funkcionāliem traucējumiem (tostarp personas ar garīga rakstura traucējumiem), kopumā apakšaktivitātes īstenošana nav būtiski mazinājusi institucionālajā aprūpē esošo klientu ar garīga rakstura traucējumiem skaitu. Līdz ar to jāsecina, ka, lai panāktu būtiskas izmaiņas pakalpojumu pieejamībā personām ar garīga rakstura traucējumiem un virzītos uz ilgstošas aprūpes institūciju skaita samazināšanos, jautājums ir jārisina nacionāla mēroga politikas iniciatīvas ietvaros, koncentrējot finansējumu uz šo mērķi.  Aprūpe ģimeniskā vidē bērniem bāreņiem un bez vecāku gādības palikušajiem bērniem 2007.–2013.gada plānošanas periodā no Eiropas Savienības struktūrfondu līdzekļiem netika īstenota.  Sociālo pakalpojumu attīstības pamatnostādnēs 2014.–2020.gadam[[1]](#footnote-1) noteiktais rīcības virziens „deinstitucionalizācija” paredz reformēt ilgstošas aprūpes pakalpojumu sniegšanas praksi, gan atbalstot klientu iziešanu no ilgstošās aprūpes institūcijām, gan atbalsta sistēmas radīšanu, lai personas tajā nenonāktu. Pakalpojumu attīstība tiks plānota Reģionālās politikas pamatnostādnēs 2013.–2019.gadam ietvertā pakalpojumu „groza” izpratnē. Pēc Veselības un darbspēju ekspertīzes ārstu valsts komisijas datiem uz 2014.gada 1.janvāri valstī bija 19 078 personas ar invaliditāti saistībā ar psihiskiem un uzvedības traucējumiem. 2014.gada 1.janvārī valsts budžeta finansētos ilgstošas aprūpes institūciju pakalpojumus saņēma 5310 personas ar garīga rakstura traucējumiem, no tiem 536 ir bērni. 4267 no minētajām personām saņēma pakalpojumus valsts sociālās aprūpes centru (turpmāk – VSAC) filiālēs, 1043 – līgumslēdzējorganizācijās. Pēc Labklājības ministrijas (turpmāk – LM) rīcībā esošiem datiem apmēram 39% VSAC klientiem ir noteikts salīdzinoši vieglāks nepieciešamās aprūpes līmenis un, ar nelielu atbalstu viņi varētu dzīvot patstāvīgi ārpus ilgstošas aprūpes institūcijas, saņemot sabiedrībā balstītus sociālos pakalpojumus. Detalizētāku informāciju skat. 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem” 9.2.2.1.pasākuma “Deinstitucionalizācija” sākotnējā novērtējumā, kas izskatīts 2014.gada 28.novembra Uzraudzības komitejas apakškomitejā, pieejams – http://goo.gl/ompqHr Deinstitucionalizācija ir jauns un inovatīvs process, kas ietver: 1) kvalitatīvu, individualizētu pakalpojumu dzīvesvietā attīstīšanu, kas nodrošina klientu iziešanu no institūcijām vai novērš nonākšanu tajās, pārvirzot resursus no ilgstošas aprūpes institūcijām uz jaunajiem pakalpojumiem; 2) ilgstošas aprūpes institūciju slēgšanas plānošanu; 3) vispārējo pakalpojumu (izglītība, nodarbinātība, mājoklis, veselība, transports) pieejamības nodrošināšanu. Pasākuma mērķa grupai – 2100 pilngadīgajām personām ar garīga rakstura traucējumiem (1400 personām, kas dzīvo sabiedrībā un ir pašvaldību sociālo dienestu redzeslokā un 700 personām, kuras saņem valsts finansētus sociālās aprūpes un rehabilitācijas pakalpojumus VSAC un līgumorganizācijās) pasākuma ietvaros veiks individuālo vajadzību izvērtējumu un atbalsta plāna izstrādi. Novērtētajām mērķa grupas personām, atbilstoši viņu atbalsta plānos noteiktajam, iespēju robežās nodrošinās sabiedrībā balstītu pakalpojumu sniegšanu (aprūpe mājās, dienas aprūpes centrs, specializētās darbnīcas, grupu dzīvokļi, īslaicīgas sociālās aprūpes pakalpojumi, speciālisti konsultācijas un individuālais atbalsts, atbalsta grupas). Tām 700 mērķa grupas personām, kuras no VSAC filiālēm un līgumslēdzējorganizācijām pāries uz dzīvi sabiedrībā, tiks nodrošināts arī atbilstošs sagatavošanas process jeb pasākumu kopums, lai persona apgūtu dzīvei sabiedrībā nepieciešamās prasmes un iemaņas. Sabiedrībā balstītu pakalpojumu sniegšanas uzsākšanai daļai mērķa grupas personu nebūs nepieciešami ieguldījumi infrastruktūrā, tāpēc pakāpeniska pakalpojumu attīstība un sniegšana šīm personām varēs sākties jau 2016.gadā. Savukārt tām mērķa grupas personām, kurām neatkarīgas dzīves uzsākšanai priekšnoteikums ir nepieciešamās infrastruktūras izveide, sabiedrībā balstītu pakalpojumu saņemšana varētu sākties 2018.gadā. Ievērtējot iepriekšminēto, attiecībā uz pilngadīgām personām ar garīga rakstura traucējumiem līdz 2018.gada beigām tiek plānota iznākuma rādītāju izpilde, sasniedzot skaitu – 850 personas, kuras saņēmušas Eiropas Sociālā fonda (turpmāk – ESF) atbalstītos sociālās aprūpes pakalpojumus. Ieguldījumi nepieciešamās infrastruktūras izveidei vai pielāgošanai sabiedrībā balstītu pakalpojumu sniegšanai tām pilngadīgajām personām ar garīga rakstura traucējumiem, kuras no ilgstošas aprūpes institūcijām pāries uz dzīvi sabiedrībā, plānoti no 2014.–2020.gada plānošanasperioda ES fondu līdzekļiem, tas ir, Eiropas Reģionālās attīstības fonda SAM 9.3.1. “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” pasākuma 9.3.1.1. “Pakalpojumu infrastruktūras attīstība deinstitucionalizācijas plānu īstenošanai” (turpmāk – 9.3.1.1.pasākums) ietvaros. 9.3.1.1.pasākumam plānotais kopējais finansējums ir EUR 44 441 977 un projektu ieviešanu plānots uzsākt 2017.gada marta. Attiecībā uz ārpusģimenes aprūpē esošajiem bērniem pēc 2008.gadā veiktā pētījuma par ārpusģimenes aprūpi un adopcijas sistēmu datiem[[2]](#footnote-2) tikai 41% no ārpusģimenes aprūpes iestādē esošajiem bērniem jūtas pilnvērtīgi sagatavoti un ir apguvuši nepieciešamās iemaņas patstāvīgas dzīves uzsākšanai pēc iestādes atstāšanas. Pasākuma mērķa grupai – ārpusģimenes aprūpē esošajiem bērniem pasākuma ietvaros veiks individuālo vajadzību izvērtējumu un atbalsta plāna izstrādi. Izstrādātie individuālie atbalsta plāni būs vērsti uz to, lai ārpusģimenes aprūpē esošajiem bērniem pēc iespējas tiktu nodrošināta atgriešanās bioloģiskajās ģimenēs, nonākšana audžuģimenēs vai adopcija.Mērķa grupas personu (pilngadīgas personas ar garīga rakstura traucējumiem, bērnu aprūpes iestādēs esošie bērni un bērni ar funkcionāliem traucējumiem, kuri dzīvo ģimenēs) individuālie novērtējumi un nepieciešamā atbalsta plāni būs viens no aspektiem, uz ko balstoties plānots veikt minēto mērķa grupas personu vajadzību analīzi un izstrādāt katra plānošanas reģiona deinstitucionalizācijas plānu. Reģiona deinstitucionalizācijas plānos apkopos informāciju par reģionā esošajām valsts ilgstošas aprūpes institūcijām un bērnu aprūpes iestādēm, to infrastruktūru un tajās esošajiem klientiem, par reģiona pašvaldībās dzīvojošajām minētajām mērķa grupas personām, par katra reģiona iespējām nodrošināt mērķa grupas vajadzībām nepieciešamos sabiedrībā balstītos pakalpojumus, par plānotajiem tālākajiem, ekonomiski efektīvākajiem ieguldījumiem infrastruktūrā, kas vērsti uz sabiedrībā balstītu pakalpojumu attīstību. Balstoties uz projekta ietvaros izstrādātajiem reģionālajiem deinstitucionalizācijas plāniem, tiks veikti Eiropas Reģionālā attīstības fonda ieguldījumi „jauniešu māju” un ģimeniskai videi pietuvinātu aprūpes centru izveidei bērniem, kuriem nonākšana ģimenē nebūs iespējama.Attiecībā uz ģimeniskā vidē esošiem bērniem ar funkcionāliem traucējumiem, LM rīcībā esošie dati liecina, ka bērna likumiskie pārstāvji pārsvarā izvēlas audzināt bērnu ar funkcionāliem traucējumiem ģimenē nevis uzticēt bērna aprūpi ilgstošas aprūpes centriem. Taču valsts un pašvaldību ierobežoto resursu dēļ ne vienmēr sociālās aprūpes un sociālās rehabilitācijas pakalpojumi bērniem ar funkcionāliem traucējumiem tiek nodrošināti nepieciešamajā daudzumā un kvalitātē. Pasākuma mērķa grupai – bērniem ar funkcionāliem traucējumiem pasākuma ietvaros veiks individuālo vajadzību izvērtējumu un atbalsta plāna izstrādi. Atbilstoši izstrādātajiem individuālajiem atbalsta plāniem minētajiem bērniem un viņu ģimenes locekļiem tiks nodrošināti atbalsta pasākumi un sniegti rehabilitācijas pakalpojumi – sociālās aprūpes pakalpojums bērniem ar smagiem funkcionāliem traucējumiem līdz 4 gadiem (ieskaitot), “atelpas brīža” jeb īslaicīgās aprūpes pakalpojums pie sociālo pakalpojumu sniedzēja, atslogojot bērna vecākus no aprūpes pienākuma, kā arī sociālās rehabilitācijas pakalpojumi bērniem ar funkcionāliem traucējumiem un viņu ģimenes locekļiem (psihologa pakalpojums, logopēda pakalpojums, rehabilitologa pakalpojums, fizioterapija, reitterapija, hidroterapija, kā arī izglītojošās atbalsta grupas). Attiecībā uz plānoto aprūpes pakalpojumu, tas tiks ieviests izmēģinājumprojekta veidā, reaģējot uz vecuma grupai trūkstošo valsts atbalstu[[3]](#footnote-3). Savukārt “atelpas brīža” pakalpojums ir samērā jauns pakalpojums, kas tiek nodrošināts tikai atsevišķās pašvaldībās. Pašlaik šim pakalpojumam nav regulējuma normatīvajos aktos un tas balstās tikai uz pašvaldību iniciatīvām pieejamā budžeta ietvaros, neapmierinot bērnu ar funkcionāliem traucējumiem vecāku pieprasījumu. Attiecībā uz sociālās rehabilitācijas pakalpojumu izmantošanu – 63% no bērniem ar intelektuālās attīstības traucējumiem nav saņēmuši rehabilitāciju agrīnā vecumā – posmā, kad agrīnā iejaukšanās ir īpaši efektīva, sevišķi reģionos ir ļoti sarežģīti nokļūt kādā no nedaudzajiem Latvijas rehabilitācijas centriem. Rezultātā, ja pašvaldības nevarēs nodrošināt nepieciešamo pakalpojumu, palielinās bērnu ar funkcionāliem traucējumiem institucionalizācijas risks. 67,7% no vecākiem uzskata, ka labākas dzīves kvalitātes nodrošināšanai bērniem pašvaldībā ir nepieciešams dienas centrs un tā sniegtie pakalpojumi. Savukārt tikai trešdaļai vecāku ir bijuši pieejami rehabilitācijas pakalpojumi, kas liecina par zemu šāda veida atbalstu. Minētais atbalsts ir vitāli nepieciešams veselīgai un pilnvērtīgai ģimenes sociālajai funkcionēšanai, kuras ļoti bieži ir pakļautas ilgstošam sociālās atstumtības riskam. Pasākuma mērķa sasniegšanai MK noteikumu projekts paredz īstenot vairākas atbalstāmās darbības, nosacīti iedalot pasākumu 2 posmos – plānošanas posmā un pakalpojumu sniegšanas posmā.Plānošanas posmā, ko plānots īstenot no 2015.gada 2.pusgada līdz 2016.gada beigām, tiks veikta:- mērķa grupu personu individuālo vajadzību izvērtēšana un individuālo atbalsta plānu izstrāde;- deinstitucionalizācijas plāna izstrāde katram plānošanas reģionam, nosakot attīstāmo pakalpojumu teritoriālo izvietojumu;- slēgšanai paredzēto valsts ilgstošās aprūpes institūciju (VSAC filiāļu) un trīsdesmit četru pašvaldības finansēto bērnu ilgstošas sociālās aprūpes un sociālās rehabilitācijas centru reorganizācijas plānu izstrāde. Reorganizācijas plāni tiks izstrādāti kā atsevišķi plāni vai arī tie tiks integrēti pasākuma ietvaros izstrādājos plānošanas reģionu deinstitucionalizācijas plānos kā viena no deinstitucionalizācijas plāna sadaļām.Pakalpojumu sniegšanas posmā, ko plānots īstenot no 2016.gada līdz 2021.gada beigām, tiks veikta:- pilngadīgo personu ar garīga rakstura traucējumiem, kuras uzturas VSAC, sagatavošana pārejai uz dzīvi sabiedrībā;- sabiedrībā balstītu pakalpojumu sniegšana pilngadīgām personām ar garīga rakstura traucējumiem; - sociālās rehabilitācijas pakalpojumu un atbalsta pasākumu sniegšana bērniem ar funkcionāliem traucējumiem un viņu likumiskajiem pārstāvjiem, prioritāri sniedzot iespēju tiem bērniem ar funkcionāliem traucējumiem, kuri deinstitucionalizācijas procesa ietvaros atstās bērnu aprūpes institūciju un atgriezīsies ģimenē vai viņiem tiks nodrošināts ģimeniskai videi pietuvināts pakalpojums. Pasākuma ietvaros arī tiks organizēti potenciālo audžuģimeņu, aizbildņu un adoptētāju motivēšanas pasākumi bērnu skaita samazināšanai bērnu ilgstošas aprūpes institūcijās.Pasākuma kvalitatīvai ieviešanai ir paredzēti ieguldījumi speciālistu apmācībā VSAC speciālistiem klientu sagatavošanai pārejai uz dzīvi sabiedrībā, „sociālajiem mentoriem”, kuri atbalstīs personu ar garīga rakstura traucējumiem adaptācijas procesu pašvaldībā, slēdzamo institūciju speciālistiem, lai pārkvalificētos sabiedrībā balstīto pakalpojumu sniegšanai, bērnu centru speciālistiem jaunu aprūpes veidu un darba metožu apguvei. Lai mazinātu ārējos faktorus, kas var būtiski ietekmēt deinstitucionalizācijas procesa īstenošanu, plānots īstenot informatīvus un izglītojošus pasākumus sabiedrības attieksmes maiņai. Ārējie faktori ir pastāvošie sabiedrības aizspriedumi un neiecietība pret personu ar funkcionāliem traucējumiem, īpaši personu ar garīga rakstura traucējumiem, integrēšanu vietējā kopienā, iesaistīto institūciju pretestība deinstitucionalizācijas procesam, u.c. Pasākuma ietvaros projektus īstenos plānošanas reģioni, ņemot vērā nepieciešamību koordinēt sadarbību starp plānošanas reģiona pašvaldībām, kā arī pozitīvo sadarbības pieredzi 2007.–2013.gada plānošanas periodā. Projekta ieviešanai izvēlēta ierobežota projektu iesniegumu atlase, jo ir plānots virzīt nacionāla mēroga institucionālās aprūpes reformu un savstarpēji koordinētu sabiedrībā balstītu sociālo pakalpojumu attīstību. Veiksmīgai Deinstitucionalizācijas procesa ieviešanai, Labklājības ministrija 2015.gada 2.ceturksnī izstrādās Rīcības plānu deinstitucionalizācijas īstenošanai 2015.-2020.gadam, atbilstoši kuram plānošanas reģioni nodrošinās projektu īstenošanu.Laigan plānots, ka plānošanas reģioni projektus pasākuma ietvaros īstenos līdz 2021.gada 31.decembrim, MK noteikumos tiek paredzēts, ka pasākumu kopumā var īstenot līdz 2022.gada 31.decembrim, tādējādi projektu ieviešanas kavēšanās gadījumā būs iespējams pagarināt projektu īstenošanas termiņu. Plānošanas reģionu sadarbības partneri projektu īstenošanā plānotas Latvijas Republikas pašvaldības kā sabiedrībā balstītu pakalpojumu nodrošinātājas, VSAC kā iestādes, kuru klienti pēc individuālas izvērtēšanas tiks deinstitucionalizēti un bērnu aprūpes iestādes. Savukārt sociālo pakalpojumu sniedzēju reģistrā reģistrēti sociālo pakalpojumu sniedzēji, kā arī biedrības un nodibinājumi, varēs piedalīties pasākuma īstenošanā kā pakalpojumu sniedzēji.Tiek paredzēts, ka pasākuma ietvaros līdz 2023.gadam tiks sasniegti šādi galvenie uzraudzības rādītāji:- pieaugušo personu ar garīga rakstura traucējumiem skaits, kuriem ar ESF atbalstu veikts individuālo vajadzību izvērtējums – 2100;- bērnu aprūpes iestādēs esošo bērnu skaits, kuriem veikts individuālo vajadzību izvērtējums – 1760;- personu ar garīga rakstura traucējumiem skaits, kas uzsāk patstāvīgu dzīvi ārpus ilgstošas aprūpes institūcijas – 700;- slēgšanai atbalstīto ilgstošas sociālās aprūpes un sociālās rehabilitācijas institūciju/filiāļu skaits – 3;- bērnu ar funkcionāliem traucējumiem skaits, kuri saņem ESF atbalstītos sociālos pakalpojumus – 3400;- esošo bērnu skaita samazināšanās no 1799 līdz 720.Vērtība 1799 ir esošo bērnu skaits institucionālā aprūpē periodā uz 2012.gada 31.decembri, kas ir ņemta par pamatu DP “Izaugsme un nodarbinātība” noteiktajai bāzes vērtībai. Noslēdzoties 2013.gadam, bērnu skaits, kuri atradās institucionāla aprūpē ir – 1760, tāpēc pasākuma ietvaros noteiktā uzraudzības rādītāja “ bērnu aprūpes iestādēs esošo bērnu skaits, kuriem veikts individuālo vajadzību izvērtējums” ir 1760.Horizontālā principa “Vienlīdzīgas iespējas” rādītāju (par vienlīdzīgu iespēju aspektiem apmācīto personu skaits, atbalstu saņēmušo sociālās atstumtības un nabadzības riskam pakļauto iedzīvotāju skaits) sākotnējās vērtības ir nulle, jo pakalpojumi tiek uzskaitīti projekta ietvaros. Līdz šim šādi pakalpojumu nav veikti un uzskaitīti. Pamatojoties uz to, nav noteiktas pasākuma ietvaros sasniedzamo horizontālā principa “Vienlīdzīgas iespējas” rādītāju vērtības, jo rādītāju noteikšanai nav pieejama sākuma bāzes vērtība. Pasākumam pieejamais kopējais attiecināmais finansējums ir EUR 47 209 260, tai skaitā ESF finansējums – EUR 40 127 871 un valsts budžeta finansējums – EUR 7 081 389.Indikatīvais pasākuma kopējā finansējuma sadalījums pa plānošanas reģioniem, kas indikatīvi noteikts atbilstoši katrā plānošanas reģionā esošajam mērķa grupas dalībnieku skaitam:Rīgas plānošanas reģionam – EUR 20 495 964;Latgales plānošanas reģionam – EUR 8 988 389;Vidzemes plānošanas reģionam – EUR 4 702 297;Kurzemes plānošanas reģionam – EUR 6 823 908;Zemgales plānošanas reģionam – EUR 6 198 702.Projektu iesniegumos tiks ieplānots finansējums EUR 43 482 922 apmērā un projektu maksimālās summas līdz 2018.gada 31.decembrim pa plānošanas reģioniem ir plānotas šādā apmērā:Rīgas plānošanas reģionam – EUR 18 878 169;Latgales plānošanas reģionam – EUR 8 278 914;Vidzemes plānošanas reģionam – EUR 4 331 134; Kurzemes plānošanas reģionam – EUR 6 285 281;Zemgales plānošanas reģionam – EUR 5 709 424. Atbilstoši Eiropas Komisijas lēmumam, pēc 2019.gada 1.janvāra projekta maksimālās summas varēs palielināt līdz pasākuma kopējam finansējuma apmēram, atbilstoši arī palielinot uzraudzības rādītājus līdz maksimālajām vērtībām. Īstenojot pasākumu un attīstot sabiedrībā balstītos sociālos pakalpojumus, palielināsies pilngadīgu personu ar garīga rakstura traucējumiem, ārpusģimenes aprūpē esošu bērnu, kā arī bērnu ar funkcionāliem traucējumiem iespējas augt un dzīvot ģimeniskā vidē, īstenot savas pamattiesības uz neatkarīgu dzīvi, kā arī uzlabos bērnu ar funkcionāliem traucējumiem ģimenes locekļu dzīves kvalitāti.Pasākuma īstenošanas uzraudzību nodrošinās Labklājības ministrijas Sociālo pakalpojumu attīstības padome.MK noteikumu projekts izstrādāts, lai pasākuma īstenošanā nodrošinātu efektīvu pakalpojumu pārklājumu visas valsts teritorijā, nodrošinot pašvaldību sadarbību pakalpojumu sniegšanā un kvalitatīvu pakalpojumu pieejamību pašvaldību iedzīvotājiem neatkarīgi no pašvaldības lieluma, ievērtējot optimālu pakalpojumu izvietojuma plānošanas un ieviešanas vadību.Pasākuma īstenošana ir papildinoša ar darbības programmas “Izaugsme un nodarbinātība” (turpmāk – DP) 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām”, 9.2.3.specifiskā atbalsta mērķa “Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” un 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” (turpmāk – 9.3.1.SAM) īstenošanu.Ieguldījumi infrastruktūrā 9.3.1.SAM ietvaros ir iespējami tikai atbilstoši 9.2.2.SAM 9.2.2.1.pasākuma ietvaros izstrādātajiem reģionālajiem deinstitucionalizācijas plāniem.Papildus 9.2.2.1.pasākuma īstenošanai 9.2.2.SAM ietvaros plānots īstenot 9.2.2.2.pasākumu “Sociālo pakalpojumu atbalsta sistēmas pilnveide”, kur indikatīvais finansējums ir EUR 4 727073 un kura īstenošana plānota no 2016.gada 2.ceturkšņa līdz 2021.gada 4.ceturksnim. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Projekta iesnieguma vērtēšanas kritērijus, kurus piemēro 9.2.2.SAM 9.2.2.1.pasākuma ietvaros projektu iesniegumu vērtēšanā, ir plānots apstiprināt 2014.–2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri.Pēc projekta īstenošanas beigām tiem 700 bijušajiem VSAC klientiem, kas pāries uz dzīvi sabiedrībā, ir paredzēts ieviest principu „nauda seko klientam”, kas nodrošinās valsts budžeta finansējuma konkrētā klienta aprūpes pakalpojuma sniegšanai nodošanu pašvaldībai. Pārējām projekta mērķgrupas personām (1 400 pilngadīgas personas ar garīga rakstura traucējumiem) pēc projekta īstenošanas beigām pašvaldības turpina sabiedrībā balstītus pakalpojumu sniegšanu atbilstoši Sociālo pakalpojumu un sociālās palīdzības likumā noteiktajam. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Pilngadīgas personas ar garīga rakstura traucējumiem, kuras saņem pakalpojumus ilgstošas sociālās aprūpes institūcijās, kā arī personas, kuras potenciāli var nonākt valsts sociālās aprūpes centros;2) ārpusģimenes aprūpē esošie bērni un jaunieši līdz 17 gadiem (ieskaitot);3) bērni ar funkcionāliem traucējumiem un viņu ģimenes locekļi;4) potenciālie aizbildņi, adoptētāji un audžuģimenes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | - Iesniedzot iesniegumu par bērna aprūpes pakalpojuma nepieciešamību: (darbaspēka atlīdzības vidējā likme \* laiks, kas nepieciešams bērna likumiskajam pārstāvim, lai sagatavotu iesniegumu) \* (bērna likumisko pārstāvju skaits, kas varētu pieteikties bērna aprūpes pakalpojumam \* iesniegumu sagatavošanas biežums) + transporta izdevumi, kas radušies bērna likumiskajam pārstāvim, nogādājot iesniegumu sociālajā dienestā = (5,09\*0,5) \* (74\*1) + (2\*74) = 188.33 + 148 = EUR 336.33;- Iesniedzot iesniegumu par “atelpas brīža” pakalpojuma nepieciešamību: (darbaspēka atlīdzības vidējā likme \* laiks, kas nepieciešams bērna likumiskajam pārstāvim, lai sagatavotu iesniegumu) \* (bērna likumisko pārstāvju skaits, kas varētu pieteikties “atelpas brīža” pakalpojumam \* iesniegumu sagatavošanas biežums) + transporta izdevumi, kas radušies bērna likumiskajam pārstāvim, nogādājot iesniegumu sociālajā dienestā = (5,09\*0,5) \* (400\*1) + (2\*400) = 1 018 + 800 = EUR 1 818.- Iesniedzot iesniegumu par pilngadīgās personas ar garīga rakstura traucējumiem vēlmi dzīvot sabiedrībā: (darbaspēka atlīdzības vidējā likme \* laiks, kas nepieciešams personai vai ilgstošas aprūpes institūcijas darbiniekam, lai sagatavotu iesniegumu) \* (personu skaits, kas izteiks vēlmi dzīvot sabiedrībā \* iesniegumu sagatavošanas biežums) = (5,09 \* 0,5) \* (700 \* 1) = EUR 1 782.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015.gads | Turpmākie trīs gadi (*euro*) |
| 2016. | 2017. | 2018. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 2 006 394 | 4 012 786 | 8 025 574 | 8 025 574 |
| 2. Budžeta izdevumi: | 0 | 2 360 463 | 4 720 926 | 9 441 852 | 9 441 852 |
| 3. Finansiālā ietekme: | 0 | -354 069 | **-**708 140 | -1 416 278 | -1 416 278 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 0 | 0 | 0 | 0 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Eiropas Savienības (turpmāk – ES) fondu darbības programmas “Izaugsme un nodarbinātība” 9.2.2. SAM 9.2.2.1.pasākuma “Deinstitucionalizācija” plānotais kopējais finansējums (kopējās attiecināmās izmaksas) EUR 47 209 260 apmērā, tai skaitā, ESF finansējums EUR 40 127 871 un valsts budžeta (turpmāk – VB) finansējums EUR 7 081 389. Saskaņā ar darbības programmā “Izaugsme un nodarbinātība” noteikto, 9.prioritārajam virziena “Sociālā iekļaušana un nabadzības apkarošana” ESF piešķīrumam paredzama rezerve EUR 14 001 679 apmērā. LM atbildībā esošajiem 9.prioritārā virziena SAM kopējā ESF finansējuma rezerve paredzēta EUR 8 603 414 apmērā. Rezervi paredzēts veidot pasākumos 9.1.1.1. EUR 1 186 027 apmērā, 9.1.1.3. EUR 4 250 000 apmērā un 9.2.2.1. EUR 3 167 387 apmērā.Ņemot vērā minēto, projektu iesniegumos finansējuma saņēmēji kopējo attiecināmo finansējumu plāno ne vairāk kā EUR 43 482 922, tai skaitā ESF finansējumu – EUR 36 960 484 un valsts budžeta finansējumu – EUR 6 522 438.Lēmums, vai finanšu rezervi izmantot projekta ietvaros, tiks pieņemts pēc prioritātes ietvaros sasniegto rezultātu uz 2018.gada 31.decembri analīzes.Ietekmes uz budžetu aprēķinos pieņemts, ka prioritārā virziena ietvaros mērķi uz 2018.gadu tiks sasniegti un finanšu rezerves finansējums tiks iekļauts projekta budžetā. Budžeta ieņēmumi ir finansējuma ESF daļa 85% apmērā no projekta kopējā attiecināmā finansējuma.Budžeta izdevumi ir kopējie projekta ieviešanai nepieciešamie publiskā finansējuma (ESF un VB) līdzekļi attiecīgajā gadā aptuveni 94% apmērā no projekta attiecināmajām izmaksām. Projekta ieviešanai netiks piesaistīts privātais līdzfinansējums. Projektu plānots ieviest no 2015.gada II ceturkšņa līdz 2021.gada IV ceturksnim. Saskaņā ar šī brīža prognozēm projekta ieviešanas sākuma posmā (2015. un 2016.gads) plānota pakāpeniska darbību uzsākšana (attiecīgi 5% un 10% no projekta finansējuma), 2017. un 2018.gadā paredzama visintensīvākā darbība projekta ietvaros (20% no finansējuma gadā) un turpmākajos gados paredzams finansējums 15% no projekta summas gadā. 2015.gadam kopējās izmaksas EUR 2 360 463, tai skaitā attiecināmās izmaksas EUR 2 360 463, no tā ESF finansējums EUR **2 006 394** un valsts budžeta līdzfinansējums EUR 354069. Budžeta ilgtermiņa saistībās 2015.gadam šobrīd finansējums projektam nav paredzēts. Vides un Reģionālās attīstības ministrija 2015.gadā normatīvajos aktos noteiktajā kārtībā sagatavos un iesniegs Finanšu ministrijai līdzekļu pieprasījumu indikatīvi, EUR 2 360 463 apmērā, pārdalei no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00.programma). MK noteikumu projektā noteikts, ka pasākuma ietvaros izmaksas ir attiecināmas, ja tās atbilst šajos noteikumos minētām izmaksu pozīcijām un tās radušās no šo noteikumu spēkā stāšanās dienas. Līdz finansējuma pārdalei no 80.00.00.programmas plānošanas reģioni MK noteikumos paredzētās projekta atbalstāmo darbību izmaksas finansē no pamatdarbības nodrošināšanai piešķirtā budžeta finansējuma. Gadījumā, ja plānošanas reģioniem laika posmā no MK noteikumu spēkā stāšanās brīža līdz vienošanās par projekta īstenošanu noslēgšanas, rodas izmaksas, kas uzskatāmās kā neattiecināmas, tās netiks segtas no 80.00.00 programmas. 2016.gadam kopējās izmaksas indikatīvi EUR 4 720 926, tai skaitā attiecināmās izmaksas EUR 4 720 926, no tā ESF finansējums EUR 4 012 786 un valsts budžeta līdzfinansējums EUR 708 140. Budžeta ilgtermiņa saistībās 2016.gadam šobrīd finansējums projektam nav paredzēts. Finansējums, indikatīvi EUR 4 720 926 apmērā tiks iestrādāts budžetā 2016.gada valsts budžeta sagatavošanas laikā.2017. un 2018.gadamkopējās izmaksas ik gadu indikatīvi EUR 9 441 852, tai skaitā attiecināmās izmaksas EUR 9 441 852, no tā ESF finansējums EUR 8 025 574 un valsts budžeta līdzfinansējums EUR 1 416 278. Budžeta ilgtermiņa saistībās 2017.gadam šobrīd finansējums projektam nav paredzēts. Finansējums, indikatīvi EUR 9 441 852 apmērā tiks iestrādāts budžeta ilgtermiņa saistībās 2017.gadam 2016. gada valsts budžeta sagatavošanas laikā.2019.–2021. gadam kopējās izmaksas ik gadu indikatīvi EUR 7 081 389, tai skaitā attiecināmās izmaksas EUR 7 081 389, no tā ESF finansējums EUR 6 019 181 un valsts budžeta līdzfinansējums EUR 1 062 208. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un tiks precizēts pēc SAM pasākuma projekta apstiprināšanas.Pakalpojumu ilgtspējas nodrošināšanai attiecībā uz pilngadīgajām personām ar garīga rakstura traucējumiem, kuras pametīs VSAC, ir paredzēts ieviest principu „nauda seko klientam”, kas nodrošinās esošā valsts budžeta finansējuma konkrētā klienta aprūpes pakalpojuma sniegšanai nodošanu pašvaldībai, līdz ar to nodrošinot neitrālu ietekmi uz valsts un pašvaldību budžetiem. Te gan jāņem vērā risks, ka finansējuma apmērs, ko varēs nodot pašvaldībai par katra klienta sabiedrībā balstītu pakalpojumu nodrošināšanu, būs tieši atkarīgs no slēgto VSAC filiāļu skaita. Ja VSAC filiāļu slēgšanas plāni netiks īstenoti, valsts budžeta finansējums nebūs pietiekošs principa „nauda seko klientam” ieviešanai. Tādā gadījumā būs nepieciešams papildus finansējums no valsts budžeta indikatīvi EUR 4,6 milj. gadā. Jautājums par papildu valsts budžeta līdzekļu piešķiršanu skatāms MK gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām atbilstoši valsts budžeta finansiālajām iespējām. Gadījumos, kad filiāle netiek slēgta, bet tikai samazināts klientu skaits, izmaksas samazināsies tikai par to daļu, kas tieši saistīta ar klienta pamatvajadzību apmierināšanu (ēdināšanas, mīkstā inventāra, personīgo higiēnas preču izdevumi), kas vidēji sastāda 20% no kopējām vienas dienas izmaksām, bet atlikušie 80% no izdevumiem paliks nemainīgi (ēku uzturēšanas izdevumi, atlīdzības izdevumi). Uzraugot pasākuma ieviešanu Sociālo pakalpojumu attīstības padomē, LM izskatīs visus iespējamos risinājumus un veiks visas nepieciešamās darbības, lai projektu īstenošanas rezultātā tiktu sasniegts SAM noteiktais rezultāta rādītājs – slēgtas vismaz 3 ilgstošas sociālās aprūpes un sociālās rehabilitācijas institūcijas/filiāles, tādejādi nodrošinot atbrīvotā valsts budžeta finansējuma nodošanu pašvaldībām.Savukārt attīstot pakalpojumu personām, kurām tiek novērsta nonākšana ilgstošas aprūpes institūcijās, ilgtspējas nodrošināšana radīs papildus izdevumus pašvaldību budžetiem, jo saskaņā ar Sociālo pakalpojumu un sociālās palīdzības likumā noteikto šo pakalpojumu sniegšana ir pašvaldības pienākums.Prognozējams, ka attiecībā uz pasākuma mērķa grupu – pilngadīgām personām ar garīga rakstura traucējumiem, iespējami papildus izdevumi veselības aprūpes budžetā, jo minētā persona savas veselības aprūpes specifikas dēļ periodiski var nokļūt psihoneiroloģiskajā slimnīcā ar slimības paasinājumu. Pēc Veselības ministrijas prognozēm, pēc pasākuma ieviešanas uzsākšanas palielināsies veselības aprūpes pakalpojumu apjoms gan ģimenes ārsta veselības aprūpes līmenī, gan garīgās veselības aprūpes līmenī. Lai pilnvērtīgi sasniegtu pasākumā izvirzītos mērķus un nodrošinātu pilngadīgo personu ar garīga rakstura traucējumiem nepieciešamo veselības aprūpi, Veselības ministrija veiks aprēķinus par papildu izdevumiem veselības aprūpes budžetā un nepieciešamības gadījumā jautājums par papildu valsts budžeta līdzekļu piešķiršanu tiks iesniegts izskatīšanai MK gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām atbilstoši valsts budžeta finansiālajām iespējām.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Kontekstā ar plānotajām aktivitātēm deinstitucionalizācijas ieviešanai pašlaik saskaņošanas procesā atrodas 2014.gada 16.jūlijā Valsts sekretāru sanāksmē (turpmāk – VSS) izsludinātais likumprojekts “Grozījumi Sociālo pakalpojumu un sociālās palīdzības likumā”. Papildus tam ir uzsāktas diskusijas ar iesaistītajām pusēm, lai izstrādātu jaunas prasības sociālo pakalpojumu sniedzējiem. Plānots, ka jauni MK noteikumi, kas aizstās 2003.gada 3.jūnija MK noteikumus Nr. 291 “Prasības sociālo pakalpojumu sniedzējiem”, tiks izstrādāti līdz 2015.gada 1.ceturkšņa beigām.Papildus jāmin, ja projekta īstenošanas laikā tiks identificēta normatīvā regulējuma trūkums vai normu neatbilstība, LM noteiktajā kārtībā virzīs nepieciešamos tiesību aktus. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Komisijas regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1303/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1303/2013 XII pielikuma 2.2. apakšpunkts | MK noteikumu projekta55.punkts. | Vienība tiek ieviesta pilnībā.Atbildīgā institūcija – plānošanas reģioni (projekta ieviesēji). | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Komisijas regulā Nr.1303/2013 un kārtībā, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību nodrošināšana. |
| 2. | Sabiedrības līdzdalība projekta izstrādē | Sabiedrības līdzdalība pasākuma īstenošanas noteikumu izstrāde tika nodrošināta, ievietojot informāciju LM mājaslapā un aicinot sabiedrības pārstāvjus klātienē vai rakstiski sniegt viedokli par MK projektu tā izstrādes stadijā – nosūtot elektroniski uz e-pastu: atbildiga.iestade@lm.gov.lv Sabiedrības līdzdalība pasākuma īstenošanas noteikumu izstrāde tiek nodrošināta MK noteikumu projekta izsludināšanas laikā VSS, kā arī 2014.–2020.gada plānošanas perioda ES struktūrfondu un Kohēzijas fonda nodarbinātības un darbaspēka mobilitātes prioritārā virziena apakškomitejas sēdē |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda LM, sadarbības iestādes funkcijas – Centrālā finanšu un līgumu aģentūra. Projekta finansējuma saņēmēji – LR plānošanas reģioni. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Ministru prezidente L.Straujuma

Labklājības ministrs U.Augulis

22.05.2015. 12:41

5080

Vjačeslavs Makarovs
Tālr.: 67782958

Vjaceslavs.Makarovs@lm.gov.lv

1. apstiprinātas ar Ministru kabineta 2013.gada 4.decembra rīkojumu Nr. 589 „Par Sociālo pakalpojumu attīstības pamatnostādnēm 2014. – 2020.gadam” [↑](#footnote-ref-1)
2. http://goo.gl/ztOLVy [↑](#footnote-ref-2)
3. Bērniem no 5 līdz 18 gadiem sociālās aprūpes pakalpojums tiek īstenots par valsts budžeta līdzekļiem izglītības iestādēs saskaņā ar 2012.gada 9.oktobra MK noteikumiem Nr. 695 “Kārtība, kādā piešķir un finansē asistenta pakalpojumu izglītības iestādē” un pašvaldībās saskaņā ar 2012.gada 18.decembra MK noteikumiem Nr. 942 “Kārtība, kādā piešķir un finansē asistenta pakalpojumu pašvaldībā” [↑](#footnote-ref-3)